港超聯 奧利斯+岡本玲仁 齊做贏波功臣
2024年04月28日 17:22
東網電視
更多新聞短片
不同崗位,同樣興奮! (標準流浪提供圖片)
周日(28日)標準流浪作客北區運動場,以1比0力克均業北區,全場屢救險球的門將奧利斯,以及射入全場唯一入球的岡本玲仁,演出均令在場及觀看直播的球迷,留下深刻印象。
全場作出最少6次關鍵撲救的奧利斯,賽後當選「全場最佳球員」(Player Of The Match)。「我都唔記得全場做咗幾多次撲救,贏波對球隊同我都好重要,呢一刻我心情好好,冇失波嘅感覺令人非常興奮。」奧利斯在球隊總監李輝立手上接過POM獎座後,接受球隊官方訪問時表示。
標準流浪之前在聯賽接連敗陣,奧利斯謂今季已近尾聲,球隊上下都希望可以勝出餘下賽事,他說:「Philip(即李輝立)賽前一課練波之後,再三強調作客北區呢場嘅重要性,希望我哋嘅表現冇令佢失望。」
至於周日(28日)正是入波功臣岡本玲仁,26歲生日的大日子,能以一記入球作為生日禮物,其興奮程度絕不亞於奧利斯。「之前聯賽都係輸多贏少,今場贏番波當然開心,最開心係我第一次試到生日入波嘅滋味,我要多謝每一位隊友嘅付出。特別係兩位前輩『均宜』同『嘉緯』,全靠佢哋一個博到罰球、一個快開個罰球,造就我入波,好多謝佢兩個。」這位「壽星」表示因為上半場曾錯過入球機會,之後一直想住「入波!入波!入波!」,所以在下半場建功之後,顯得非常之興奮。